**Sajtóközlemény**

**Dátum:** 2020. május 6.

Roto Ablak- és ajtótechnológia: vasalatok és tömítések összehangolva / Szolgáltatási együttműködés általi megkülönböztetés / Nagyobb biztonság a vevők és piaci partnerek számára / Egyedi TPE-tőmítőprofilok a Deventertől / Exkluzív fejlesztések a rendszergyártók számára / Három komplex feladat szakértő megoldása

**Tömítések: specialitások a specialistától**

***Leinfelden-Echterdingen - (rp)*** A vasalatok és tömítések „éppolyan közvetlenül, mint amilyen elementáris erővel“ befolyásolják a nyílászárók hosszú távú teljesítményét. Minél jobban harmonizál egymással a két alkatrész, annál kifogástalanabb módon működik a teljes rendszer. A fentiek alapján a Roto Ablak- és ajtótechnológia (FTT) saját állítása szerint a versenytársakhoz képest „fontos megkülönböztető jeggyel“ rendelkezik. Hiszen: a vasalatkonfiguráció és a tömítőprofilok összehangolása lehetőség szerint a mindenkori vevői- és termékspecifikus igényeknek megfelelően történik. A piaci partnerek számára ez a szolgáltatási együttműködés „konkrét biztonsági többletet“ jelent.

Mindezt a tömítőprofil szektorban a Deventer mint a divízió tagja biztosítja. 2016 óta tartozik a Roto csoporthoz, és a szabványtermékek széles választékán kívül széleskörű know-howt kínál az egyedi fejlesztésekhez. Ez példásan megmutatkozik három különböző anyagú bukó-nyíló ablak megoldásain. Itt is beigazolódnak a kizárólagosan alkalmazott TPE (hőre lágyuló elasztomerek) anyag általános pluszpontjai. A Roto elmondása szerint ide tartozik a koextrúzióban való sokféle felhasználási lehetősége és nagyfokú színbeli rugalmassága.

**Az alumíniumablakokhoz: hőszigetelés és újrahasznosítás**

Egy európai alumínium-rendszerháznak a Deventer kifejlesztett egy toktömítőprofilt habanyaggal ellátott részekkel. Átlagon felüli hőszigetelési értékével tűnik ki, és a hegesztett sarkoknak köszönhetően hosszantartóan biztosítható a működése. Választható komplett, méretre hegesztett keretként szállítva is. A csúszófelülettel ellátott profilláb hozzáadott sikosítóanyag nélkül is könnyű behelyezést biztosít. Az exkluzív megoldás egyedi formája miatt az ablakrendszer magas tömítettségi szinttel rendelkezik. Ugyanez érvényes a kényelmes használatra is. Ezenkívül a gyártó kiemeli az alumínium szektorban és általában az építési projekteknél egyre fontosabb környezetkímélő tulajdonságát. A „Cradle-to-Cradle” (bölcsőtől a bölcsőig) tanúsítvány igazolja a TPE profilok teljes újrahasznosíthatóságát.

**Műanyag ablakokhoz: Hightech és legjobb értékek**

Különleges igényeket kellett kielégíteni a Gealan Kubus – amely egy egyedi „teljes üvegezésű ablakrendszer” – esetében, állítják a Deventer szakemberei. Az átláthatóság zavartalansága érdekében például a toknál nem kellett tömítéseket alkalmazni. További prioritás: az üveg- és a tok középtömítéseinek különböző funkcióit egy tömítőkeresztmetszetben integrálják. Ráadásul: mivel a rendszerkoncepció klasszikus üvegezőlécek nélkül működik, a tömítést az üvegezés után stabilan fel kell szerelni a kész nyílászáróra.

Az ambíciózus projekthez talált megoldás esetében „hightech“ tömítésről beszélünk, amelynek a rögzítése a szárnyban egy közösen kialakított speciális megoldással történik. Egy a gyártás során a tömítésre felvitt ragasztószalag rögzíti a profilt közép- és üvegezési tömítésként az üvegen. Ezenkívül egy, a tömítőkeresztmetszetbe illesztett TPE-mag biztosítja a szorítónyomást és a résméretet. A nagy profilkamra magas tolerancia-kiegyenlítést idéz elő; a habanyaggal ellátott része optimalizálja továbbá a hőtechnikai tulajdonságokat. Több sikeres vizsgálat dokumentálja a fejlesztés teljesítőképességét – közli a Deventer. Így a „Kubus“ a legjobb értékeket érte el a csapóeső elleni szigetelés, a szélterhelés és légáteresztés tekintetében. A kényelmes használatra vonatkozik a „kitűnő“ minősítés is.

**Fa-/alumínium ablakokhoz: Méretre szabott munka és színigazítás**

Speciálisan összehangolva – így szól a Gutmann „Mira Contour CTS“ ablakújdonságának jelmondata is. A különböző profilok egyedi kombinációja éppúgy eredményez tömítettséget, kényelmes használatot, mint esztétikus megjelenést. A közép- és peremtömítés ajkát a beépítési geometriához újra „méretre szabtuk“. Miközben a vékony profil-falvastagságok és egy minimális zárónyomás felépítés elősegíti az ablak kényelmes kezelését, a profil lágy lábajka és kemény háta leegyszerűsíti a szerelést. Szintén szállítható a korrekt sarokkiképzéshez szükséges megfelelő szerszám is. Üvegezési tömítésként működik itt, egy a színében a TPE-közép- és peremtömítéséhez igazított szilikonmegoldás is – zárja a Deventer-szakértő a Roto-val együttműködve kialakított tömítőprofilok bemutatását.

**Képfeliratok**

Rendszerkompetencia: az ablakok és ajtók hosszantartó biztos és kifogástalan teljesítménye érdekében „kiemelten fontos“ a vasalatok és tömítések összehangolása“. A Roto Ablak- és ajtótechnológia (FTT) ebben látja a saját szolgáltatási együttműködésének különleges erősségét. A szövetséghez tartozik a tömítés-specialista Deventer is. A fotó egy európai alumínium rendszerházhoz kifejlesztett TPE-ből készült toktömítőprofilt ábrázol, amely habanyaggal ellátott részeivel átlagfeletti hőszigetelési értéket nyújt.

**Fotó:** Roto/Deventer **Alufenster\_Dichtprofil.jpg**

Egyediség: a Deventer által az igényeknek megfelelően a Gealan Kubus ablakrendszerhez kifejlesztett „hightech tömítés“ a szárnykeretbe rögzíthető. Egy a gyártás során a tömítésre felvitt ragasztószalag rögzíti a profilt közép- és üvegezési tömítésként az üvegen. A nagy profilkamra magas tolerancia-kiegyenlítést idéz elő.

**Fotó:** Roto/Gealan **Gealan\_Kubus.jpg**

Hatások: Az egymással pontosan összehangolt, különböző tömítő profilokból álló rendszer az új „Mira Contour CTS“ Gutmann-ablakban éppúgy eredményez tömítettséget, kényelmes használatot, mint esztétikus megjelenést. A közép- és peremtömítés ajkát speciálisan a beépítési geometriához igazítottuk – magyarázza a Deventer a Roto Ablak- és ajtótechnológia divízió tagja.

**Fotó:** Roto/Gutmann **Gutmann\_Mira\_Contour.jpg**

Nyomtatható. – Másolat kérésre.

**Kiadó:** Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de